《赠徐特俊任吉了巡简》
明代·徐贯

我从闽中来，子向闽中去。客里送客行，茫然动情绪。

关河䧹影寒，野店鸡声曙。莆阳文献地，风尘杳无处。

到日春正和，榕阴满庭树。

作者简介：（?—1502）明浙江淳安人，字元一。天顺元年进士。授兵部主事，官至工部尚书。熟于边务谋划，巡视福建海道，料理苏松水患，绩亦可记。以疾乞致仕，卒谥康懿。有《馀力集》。